**Højtydende sikkerhedsrelæer på blot 6 mm**

De nye sikkerhedsrelæer PSRmini fra Phoenix Contact er verdens smalleste sikkerhedsrelæer med samme effekt som et stort sikkerhedsrelæ. Med deres kompakte 6 mm bredde giver de høj sikkerhed takket være tvangsførte kontakter. Disse smalle moduler kræver op til 70 % mindre plads.

Omfattende tests og godkendelser sikrer, at modulerne også kan anvendes fleksibelt i applikationer og miljøer, der overstiger normen. For eksempel er relæerne G3-kompatible i henhold til ISA S71.04-1985 om anvendelse i særligt korrosive atmosfærer samt IECEx-certificerede og letter dermed decentralt design af en applikation til Ex zone 2. Funktionstests i et procesanlæg, som er beskrevet i standarder, kan nemt udføres visuelt og direkte på enheden. Komplekse, manuelle målinger, som pt. er påkrævet ved anvendelsen af standard relæer, som ikke er tvangsførte i henhold til DSEN 50205, er derfor ofte unødvendige. I nogle almindelige sikre styringer bliver overvågningen i koblingsmodulet påvirket i tilfælde af en fejl, således at gentagelsestest – den såkaldte proof test – kan designes til at være næsten fuldautomatisk. Det øger effektiviteten, da stilstand kan reduceres uden at iværksætte ekstra indsats til ekstra hardware eller installation.

Sikkerhedsmodulernes kompakte design er gjort muligt ved hjælp af Phoenix Contacts nyudviklede relæteknologi. Designet er baseret på et smalt, kraftigt og tvangsført basisrelæ, som er kendetegnet ved minimale pladskrav, lavt energiforbrug og høj systemrådighed. På trods af sin kompakte bredde på blot 6 mm har komponenten samme ydelse som traditionelle DS/EN 50205-kompatible basisrelæer med tvangsføring. Basisrelæet fra Phoenix Contact består af en NO og en NC kontakt og er egnet til en modulær applikationskonfiguration. For at opnå den præcision, som er påkrævet for at leve op til Phoenix Contacts høje kvalitetskrav, er basisrelæer og alle dets individuelle dele udelukkende fremstillet af Phoenix Contact.

Da 6 mm modulerne kun kræver en enkelt kontakt, kan applikationer opbygges med ny og forbedret omkostningseffektivitet. En motherboard løsning giver mulighed for at anvende systemkablingsløsninger til hurtig, fejlfri idriftsættelse og tilslutning i felten. Det komplette PSRmini produktprogram består af 28 produkter til maskinbygning og procesindustri.

For yderligere information kontakt Product Manager Brian Lumby, blumby@phoenixcontact.dk eller vores kundeservice på telefon 36 77 44 11.